open-index/open-wikipedia-markdown huggingface dataset:
Όπερα Μπούφα

Η **όπερα Μπούφα** ή αλλιώς **κωμική όπερα** ήταν η πρώτη αντίδραση ενάντια στον φορμαλισμό που είχε φθάσει η όπερα στον 18ο αιώνα. Εμφανίζεται πρώτα στη Γαλλία και στην Αγγλία και είναι αρχικά μια παρωδία της μεγάλης σοβαρής όπερας (Όπερας Σέρια). 

## Ιστορία
Προέκυψε από τα σύντομα κωμικά μουσικά επεισόδια που παίζονταν ανάμεσα στις τρεις πράξεις μιας σοβαρής όπερας.

Μεταφέρει στοιχεία της ιταλικής θεατρικής κωμωδίας (Κομέντια ντελ άρτε). Έχει τα ίδια στοιχεία με την σοβαρή όπερα, δηλαδή ρετσιτατίβο και άρια. Το ιδιαίτερο χαρακτηριστικό της είναι το ανσάμπλ και τα περίφημα φινάλε που καμιά φορά είναι τόσο μεγάλα που μπορεί να καταλαμβάνουν τη μισή και παραπάνω διάρκεια της κάθε πράξης.

## Χαρακτηριστικά
Η γοητεία της όπερας μπούφα βρίσκεται στο κέφι, στο ανάλαφρο και παιχνιδιάρικο ύφος της φάρσας, όπως και στη γρήγορη δράση που, μουσικά, της υποβοηθεί η ευλύγιστη ιταλική γλώσσα. Για να τραβήξουν ακόμα περισσότερο κοινό, οι συνθέτες σκορπούσαν μέσα στα έργα τους χαρακτηριστικές ευκολοτραγούδιστες μελωδίες που γρήγορα γίνονταν της μόδας.

## Παραπομπές

* Nef, K. (1960a) ‘Όπερα - Μπούφα και Κωμική Όπερα’, in *Ιστορία της Μουσικής*. 1st edn. Αθήνα, Ελλάδα: Εκδόσεις Απόλλων (1), pp. 410–416.

## Βλέπε επίσης
* Όπερα σέρια
* Ναπολιτάνικη Όπερα
* Όπερα

Κατηγορία:Όπερα
Φαλώρεια

Η **Φαλώρεια** ήταν αρχαία πόλη της μεγάλης περιοχής Εστιαιώτιδας χώρας της Θεσσαλίας. Βρισκόταν κοντά στο Κερκέτειο Όρος (Κόζιακας), στις όχθες του ποταμού Πηνειού, δηλαδή κοντά στην περιοχή που είναι χτισμένη σήμερα η Καλαμπάκα ή λίγο νοτιότερα. 

Στο λόφο Σκούμπο σώζονται ερείπια τειχών. Η ακμή της πόλης χρονολογείται κατά την ελληνιστική περίοδο. Αναφέρεται από τον Στέφανο Βυζάντιο. Το 197 π.Χ. την κατέστρεψε ο Ρωμαίος στρατηγός Τίτος Κουίνκτιος Φλαμινίνος, κατά τη διάρκεια των πολέμων του εναντίον του Φιλίππου Ε' της Μακεδονίας.

Η περιοχή έχει χαρακτηριστεί ως αρχαιολογικός χώρος. Από αυτή έχει ονομαστεί ο Δήμος Φαλωρείας του Νομού Τρικάλων. 

## Παραπομπές


## Πηγές
* Πληροφορίες για την αρχαία Φαλώρεια
* Διαδρομές - Κοινότητα Περιστέρας-Τσιάσι
* 

Κατηγορία:Πόλεις της αρχαίας Θεσσαλίας
Σαμβύκη (όργανο)

Η **Σαμβύκη** λεγόμενη και *ιαμβύκη* ήταν ένα αρχαίο έγχορδο όργανο σε μια ορθογώνια κατασκευή της οποίας η υποτείνουσα ήταν καμπύλη από την οποία και φέρονταν κάθετες χορδές στο οριζόντιο σκέλος του οργάνου. Έμοιαζε δε πολύ με την αιγυπτιακή άρπα με το γνωστό ημισέληνο σχήμα της αλλά σε μικρότερο μέγεθος εκείνης. Χειριζόμενη με τα δάκτυλα παρήγαγε οξείς ήχους περισσότερο για να συνοδεύει γυναικείες φωνές. 

Θεωρείται ανατολικής προέλευσης μουσικό όργανο που το αναφέρει ο Αριστοφάνης ως το πλέον αγαπητό όργανο στην αρχαία Ελλάδα και κατά τον Μαρτιάλιο το προσφιλέστερο στη Ρώμη. Στη τέχνη έχει αποδοθεί το όργανο αυτό. Ο Αθήναιος υποστήριζε πως στην Μυτιλήνη υπήρχε αρχαϊκό άγαλμα που παρουσίαζε Μούσα να κρατάει *σαμβύκη*. Επίσης περί της ιδέας της ρωμαϊκής σαμβύκης λαμβάνεται από αρχαία τοιχογραφία στο κήπο του Φαρνέζε όπου παριστάνεται γυναίκα καθιστή να παίζει εφτάχορδη σαμβύκη.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.16ος, σελ.829.

Κατηγορία:Αρχαία μουσικά όργανα
Κατηγορία:Έγχορδα μουσικά όργανα
Χαλκώδων

Στην Αρχαία ελληνική μυθολογία ο **Χαλκώδων** ήταν βασιλιάς της Εύβοιας, γιος του Άβαντος, γενάρχη των Αβάντων, των πρώτων θρυλικών κατοίκων του νησιού. Η σύζυγος του ήταν η Αλκυόνη και τα παιδιά του ο Ελεφήνορας και η Χαλκιόπη. Το όνομά του έφερε κάποτε και η νήσος Εύβοια, που ονομαζόταν **Χαλκωδοντίς** και η πρωτεύουσα του νησιού Χαλκίδα. Σύμφωνα με την παράδοση ο Χαλκώδων κατέλαβε τη Αρχαία Θήβα και την κράτησε μέχρι την απελευθέρωσή της από τον Αμφιτρύωνα, ο οποίος τελικώς σκότωσε τον Χαλκώδοντα.

## Παραπομπές


## Πηγές
* Eduard Jacobi (trad. Th. Bernard): *Dictionnaire mythologique universel*, Firmin-Didot, Παρίσι 1863 
* Pierre Grimal (préf. Charles Picard): *Dictionnaire de la mythologie grecque et romaine*, Paris, Presses universitaires de France, 1976, 5e éd. (1re éd. 1951)

Κατηγορία:Μυθικοί βασιλείς των Αβάντων
Υψικλής ο Αλεξανδρεύς

Ο **Υψικλής** ήταν αρχαίος Έλληνας μαθηματικός και αστρονόμος που έζησε στην Αλεξάνδρεια τον 2ο αιώνα π.Χ.. 

Το σημαντικότερο έργο του είναι η μονογραφία *«Περί πολυέδρων»*, το οποίο έχει διασωθεί και συμπεριλαμβάνεται στα *[[Στοιχεία]]* του Ευκλείδη ως το 14ο βιβλίο του, μολονότι δεν αποτελεί μέρος αυτών. Το έργο αυτό περιέχει οκτώ ενδιαφέρουσες προτάσεις που αφορούν στις σχέσεις μεταξύ κανονικού 12έδρου και κανονικού 20έδρου που φέρονται εγγεγραμμένα στην ιδια σφαίρα. Με την μονογραφία αυτή του Υψικλή καταδεικνύεται ο τρόπος σκέψης και εξέτασης των μαθηματικών ζητημάτων από τους Αλεξανδρινούς μαθηματικούς εκείνης της εποχής.

Επίσης εκτός της παραπάνω μονογραφίας ο Υψικλής συνέγραψε έργο που έφερε τον τίτλο *Περί αρμονίας σφαιρών* που όμως δεν διασώθηκε. Επίσης στο έργο του *Πολυγωνικοί αριθμοί* (διασώθηκε), κατόπιν μακρών εξετάσεων αναφέρονται ως αθροίσματα των αριθμητικών προόδων, ο λόγος των οποίων ισούται προς τον αριθμό των πλευρών των αντίστοιχων πολυγώνων μείον 2.

Επίσης στον Υψικλή αποδίδεται και το σύγγραμμα *«Περί της των ζωδίων αναφοράς - Αναφορικόν»* το οποίο και έχει διασωθεί. Στο έργο αυτό ο Υψικλής υπολογίζει το μήκος της ημερήσιας διαδρομής του Ήλιου στην Αλεξάνδρεια. Την εκλειπτική τη χωρίζει σε 360 μοίρες. Τον χρόνο ανατολής των αστέρων του ζωδιακού κύκλου τον υπολογίζει (για την Αλεξάνδρεια) με βάση τους «κανόνες διαφοράς» (από αναμετρήσεις), που είναι βαβυλωνιακή μέθοδος, και όχι με βάση τους «τριγωνομετρικούς κανόνες» που ακολουθούσε ο Ίππαρχος ο Ρόδιος. Παρά ταύτα το σύγγραμμα αυτό είναι ιδιαίτερα σπουδαίο και πολύτιμο στην επιστήμη των μαθηματικών και της αστρονομίας διότι αποτελεί τον συνδετικό κρίκο της αστρονομικής παρατήρησης μεταξύ των Ελλήνων και Βαβυλωνίων αστρονόμων της εποχής.

## Παραπομπές


## Πηγές
* Boyer, Carl B. (1991): *A History of Mathematics* (Second ed.), John Wiley & Sons, Inc., ISBN 0-471-54397-7.
* Heath, Thomas L. (1981): *A History of Greek Mathematics*, Volume I, Dover publications, ISBN 0-486-24073-8.

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μαθηματικοί
Σαμβύκη (πολιορκητική μηχανή)

Η **Σαμβύκη** στην αρχαιότητα ήταν εξάρτημα πολεμικής μηχανής της λεγόμενης ελέπολης που χρησίμευε ως κινητή γέφυρα για την άνοδο δι΄ αυτής των πολιορκητών στα εχθρικά τείχη. Η Σαμβύκη ήταν ικρίωμα εγκατεστημένο σε τροχοφόρο πάνω σε κάθετες δοκούς ύψους ανάλογα του προς κατάληψη ύψους των τειχών. Στη κορυφή αυτού του ικριώματος φέρονταν η σαμβύκη η οποία αποτελούσε τον κινητό καταπέλτη που ριχνόταν πάνω στις επάλξεις των τειχών.

Ο Αθήναιος υποστηρίζει ότι τη σαμβύκη καθώς και την ελέπολη είχε εφεύρει ο Επίμαχος ο Αθηναίος και πρώτος που χρησιμοποίησε αυτή την πολεμική μηχανή ήταν ο Δημήτριος ο Πολιορκητής στη πολιορκία της Ρόδου, κατά την οποία χρησιμοποίησε σαμβύκη ύψους 42 μέτρων.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.829.

Κατηγορία:Πολιορκητικές μηχανές
Κατηγορία:Αρχαία τεχνολογία
Γιούρι Σάβιτσεφ

Ο **Γιούρι Σάβιτσεφ** (αγγλικά: *Yuri Nikolayevich Savichev*; ρωσικά: *Юрий Николаевич Савичев*) είναι Ρώσος πρώην ποδοσφαιριστής γεννημένος στις 13 Φεβρουαρίου 1965 στη Μόσχα. Έχει αγωνιστεί στη θέση του επιθετικού στις ομάδες Τορπέντο Μόσχας, Ολυμπιακός, Σάαρμπρουκεν, Σεντ Πάουλι.

## Καριέρα
Στην Τορπέντο Μόσχας αγωνίστηκε την περίοδο 1985-1990 σημειώνοντας 47 γκολ και είναι 8ος σκόρερ στην ιστορία του συλλόγου. Το 1990 ο Όλεγκ Μπλαχίν τον έφερε στον Ολυμπιακό μαζί με τον Προτάσωφ και το Λιτόφτσενκο και αποτέλεσαν μαζί την περίφημη τριάδα των >. Με τον Ολυμπιακό σκόραρε 17 γκολ τις σεζόν 1990-1991 και 1991-1992 σε 45 αγώνες.

## Ομάδες
* 1984-1990 20px Τορπέντο Μόσχας
* 1990-1992 20px Ολυμπιακός
* 1992-1994 20px 1. ΦΚ Σααρμπρύκεν
* 1994-1999 20px ΦΚ Ζανκτ Πάουλι

## Grigory Fedotov Club
Ανήκει στο *Grigory Fedotov Club* το οποίο είναι ανεπίσημος τίτλος τιμής για τους Ρώσους ή Σοβιετικούς που έχουν σκοράρει πάνω από 100 επίσημα γκολ στην καριέρα τους. Έχει σκοράρει 101 γκολ (2 με την Εθνική Ρωσίας, 7 στα Ευρωπαϊκά κύπελλα, 47 στο Ρωσικό πρωτάθλημα, 8 στο Ρωσικό κύπελλο και 37 με ομάδες του εξωτερικού).

## Εθνική Ρωσίας
Συμμετείχε με την Εθνική ομάδα της Σοβιετικής Ένωσης στην Ολυμπιάδα της Σεούλ το 1988. Στον τελικό απέναντι στη Βραζιλία των Ρομάριο, Μπεμπέτο, Ταφαρέλ, ο Γιούρι Σάβιτσεφ που είχε μπει ως αλλαγή, σημείωσε στο 103ο λεπτό το γκολ της νίκης (2-1) για τη Σοβιετική Ένωση κερδίζοντας το χρυσό μετάλιο μπροστά σε 73,000 θεατές.

## Εξωτερικοί σύνδεσμοι

* Η καριέρα του Σάβιτσεφ

Κατηγορία:Σοβιετικοί ποδοσφαιριστές
Κατηγορία:Ρώσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές ΦΚ Ζανκτ Πάουλι
Κατηγορία:Ποδοσφαιριστές 1. ΦΚ Σααρμπρύκεν
Κατηγορία:Ποδοσφαιριστές Εθνικής ΕΣΣΔ
Κατηγορία:Ποδοσφαιριστές στους Θερινούς Ολυμπιακούς Αγώνες 1988
Κατηγορία:Ολυμπιονίκες του ποδοσφαίρου
Κωνσταντίνος Σαγιώρ

Ο **Κωνσταντίνος Σαγιώρ** (Σμύρνη 1867 - Αθήνα 1910) ήταν Έλληνας κωμικός ηθοποιός των αρχών του 20ού αιώνα, ο οποίος  θεωρείται ως ο δημοφιλέστερος της εποχής του. Υπήρξε ιδρυτικό μέλος του Συλλόγου των Ελλήνων Ηθοποιών (Σεπτέμβριος 1904), στη σύνθεση του διοικητικού συμβουλίου του οποίου μετείχε.

## Βιογραφία
Μέχρι το 1902 βρισκόταν στη Σμύρνη, εμφανιζόμενος στη λαϊκή σκηνή της πόλης. Στη συνέχεια μετέβη στην Αθήνα. Γρήγορα κέρδισε την προσοχή και την αποδοχή του αθηναϊκού κοινού. Συνεργάστηκε με τη «Νέα Σκηνή», μετά την αποχώρηση του Κωνσταντίνου Χρηστομάνου από το τιμόνι του σχήματος (καλοκαίρι 1906), οπότε ο Σαγιώρ ηγήθηκε μαζί με την Κυβέλη και το Μήτσο Μυράτ του τμήματος του θιάσου που συνέχισε να δίνει παραστάσεις στην αίθουσα «Ομόνοια». 

Το 1907 ανέβασε μόνος του τη μονόπρακτη κωμωδία *Ιπτάμενος παναμάς*, του νεοεμφανισθέντος τότε Β. Κολοκοτρώνη. Την επόμενη σαιζόν, όταν προσήλθε στο σχήμα η Μαρίκα Κοτοπούλη, ο Σαγιώρ κι εκείνη ανέλαβαν από κοινού τη διεύθυνσή του. Ο θίασος διευρύνθηκε με την πρόσληψη αρκετών ηθοποιών και παρουσίασε πληθώρα έργων γνωστών ελλήνων συγγραφέων.

Το ρεπερτόριο του Σαγιώρ ήταν κυρίως από την ελληνική θεατρική συγγραφική παραγωγή της εποχής του. Με το θίασο της Κοτοπούλη διακρίθηκε ως ερμηνευτής σε έργα των Τίμου Μωραϊτίνη (*Μαραθώνιος δρόμος* και *Άνθρωποι της ημέρας*), Ν.Ι. Λάσκαρη (*Στα παραπήγματα* και *Αντιπεθερίνη*), Μπάμπη Άννινου και Γ. Τσοκόπουλου (*Παναθήναια*) κ.άλ. Από τα έργα του ξένου ρεπερτορίου, ξεχώρισε η συμμετοχή του στις κωμωδίες *Κυρία Μογκοντέν* και *Ξινό φρούτο*.

## Σημειώσεις

## Παραπομπές


Κατηγορία:Έλληνες ηθοποιοί θεάτρου
Κατηγορία:Μικρασιατικός Ελληνισμός
Μαζαίος

Ο **Μαζαίος** ήταν Πέρσης στρατηγός, διοικητής της Κιλικίας όταν Μεγάλος Βασιλιάς ήταν ο Αρταξέρξης Γ΄ ο Ώχος (μέσα του 4ου αι.π.Χ.). Εξεστράτευσε εναντίον των υποτελών Φοινίκων, που είχαν στασιάσει κατά των Περσών. Αλλά ο βασιλιάς της Σιδώνας Τέννης, ενισχυμένος στρατιωτικά από τον φαραώ Νεκτανεβώ, απέκρουσε όλες τις επιθέσεις του Μαζαίου.

Αργότερα, κατά την εκστρατεία του Μεγάλου Αλεξάνδρου, ο Μαζαίος, που ήταν τότε στρατηγός στη Βαβυλώνα, καθυστέρησε την κατασκευή δύο μεγάλων γεφυρών στον Ευφράτη, γεγονός που καθυστέρησε την πορεία του Αλεξάνδρου και του στρατού του προς τα ανατολικά. Μετά την ήττα του περσικού στρατού στα Γαυγάμηλα, ο Μαζαίος υπεχώρησε με τα υπολείμματα των δυνάμεών του στη Βαβυλώνα. Και όταν έφθασε εκεί ο Μέγας Αλέξανδρος, ο Μαζαίος άνοιξε τις πύλες και του παρέδωσε την πόλη. Για την πράξη του αυτή, ο Αλέξανδρος τον αντάμειψε διορίζοντάς τον σατράπη της Βαβυλώνας.

## Πήγες
* O'Brien, J.M.: *Alexander the Great: The Invisible Enemy: A Biography*, Routledge, 2003
* Heckel, Waldemar . "Mazaeus, Callisthenes and the Alexander Sarcophagus". *Historia*, τόμ. 55 (2006), σσ. 385-396

Μαζαιος
Νηρίτης

Στην αρχαία ελληνική μυθολογία ο **Νηρίτης** ήταν γιος του Νηρέως και της Ωκεανίδας Δωρίδος, ήρωας διάφορων μύθων. 

## Μυθολογία
Ο Νηρίτης ήταν ωραιότατος νέος, τον οποίο ερωτεύθηκε η θεά Αφροδίτη. Αλλά όταν η θεά ανέβηκε από τη θάλασσα στον Όλυμπο, ο Νηρίτης αρνήθηκε να την ακολουθήσει, παρότι η Αφροδίτη τον εφοδίασε με φτερούγες. Τότε η θεά θύμωσε μαζί του και τον μεταμόρφωσε σε κοχύλι, το οποίο παρέμενε κολλημένο στα βράχια.  

Μια άλλη εκδοχή λέει ότι ο Ποσειδώνας αγάπησε τον Νηρίτη και εκείνος με την σειρά του δέχτηκε τις προτάσεις του. Ο Ποσειδώνας τον έκανε ηνίοχό του και το αγόρι οδηγούσε το άρμα πολύ γρήγορα, κάτι που θαύμαζαν αρκετά θαλάσσια ζώα. Σύμφωνα όμως με άλλη παράδοση, ο Νηρίτης μεταμορφώθηκε σε κοχύλι από τον θεό Ήλιο, για λόγους άγνωστους στον Αιλιανό, που υποθέτει ότι ο Ήλιος με κάποιον τρόπο προσβλήθηκε. Μια άλλη εξήγησή του είναι ότι ζήλεψε την σχέση του με τον Ποσειδώνα και γι'αυτό τον μεταμόρφωσε σε κοχύλι.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*

Νηριτης
Σαγκρί Νάξου

Το **Σαγκρί** είναι κοινότητα της Νάξου στο Νομό Κυκλάδων και βρίσκεται 11 χλμ. νοτιοανατολικά της Χώρας, περί το κέντρο του νησιού. Έδρα της κοινότητας αυτής είναι το Άνω Σαγκρί  στο οποίο και υπάγονται τα χωριά Κάτω Σαγκρί, το Κανακάρι, το Καστράκι ή Κάμπος και η Μικρή Βίγλα. 

Το 1955 ήδη το Σαγκρί διέθετε δημοτικό σχολείο, τηλεγραφείο ενώ αριθμούσε 700 κατοίκους. Σήμερα αποτελεί δημοτικό διαμέρισμα του Δήμου Νάξου και αριθμεί 362 κατοίκους. Ο ιερός ναός του χωριού είναι αφιερωμένος στους Ταξιάρχες. Είναι γνωστό για την όμορφη αρχιτεκτονική του, τα διάσπαρτα μοναστήρια και τον αρχαιολογικό χώρο του Ναού της Δήμητρας στην περιοχή Γύρουλας. Δεσπόζουσα θέση στο κέντρο του χωριού κατέχει το φημισμένο μοναστήρι του Αγίου Ελευθερίου, στο οποίο πρόσφατα μεταφέρθηκαν τα λείψανα του αγίου και αποτελεί τόπο προσκυνήματος για τους πιστούς που συρρέουν απ' όλο το νησί τη μέρα της γιορτής του.Σε κοντινή απόσταση βρίσκεται και ο πύργος του Μπαζαίου, πρότυπα αναστυλωμένο μνημείο του 17ου αιώνα, όπου από το 2001 κάθε καλοκαίρι φιλοξενείται το Φεστιβάλ Νάξου, με θεματικές εκθέσεις, συναυλίες, θεατρικές παραστάσεις και πολιτιστικά δρώμενα. Το χωριό φημίζεται και για τους ενετικούς του πύργους, δύο από τους οποίους, ερειπωμένοι, είναι στο Κάτω Σαγκρί ένα διατηρητέο οικισμό, ενώ ένας τρίτος, ο Πύργος του Παλαιολόγου, αναπαλαιωμένος, βρίσκεται σε 20'. Δεν είναι όμως μονάχα οι βυζαντινές εκκλησίες και οι αρχαιότητες που κάνουν το Σαγκρί να ξεχωρίζει. Είναι κυρίως οι μαγευτικές παραλίες του με την κατάλευκη αμμουδιά και τα υπέροχα χρώματα της θάλασσας.
Ξακουστή η Μικρή Βίγλα με το βραχώδη λόφο που χωρίζει δύο πανέμορφες αμμουδιές, της απάνεμης Βίγλας και του Ορκού. Μετά την Μικρή Βίγλα οι εκτεταμένες αμμουδιές Καστράκι και Γλυφάδα που καταλήγουν στους μαγευτικούς όρμους του Αλυκού και το υπέροχο δάσος από μικρούς κέδρους, που ξεμπροβάλλουν πάνω στη λευκή άμμο. Ένα τοπίο μοναδικό στο νησί.  

## Συλλογή φωτογραφιών

Aghios Nikolaos Sagri.JPG|Ο ναός του αγίου Νικολάου
Μονή Αγίου Ελευθερίου.jpg|Μονή Αγίου Ελευθερίου


## Παραπομπές


## Εξωτερικοί σύνδεσμοι
* Πύργος του Μπαζαίου

Κατηγορία:Χωριά της περιφερειακής ενότητας Νάξου
Κατηγορία:Αρχαιολογικοί τόποι στην Ελλάδα
Νώε

Ο **Νώε** (εβραϊκά **נוֹחַ**, αραβικά **نوح**) ήταν ο δέκατος και τελευταίος πριν τον κατακλυσμό πατριάρχης των Εβραίων.

Η καταγωγή του και ο βίος του αναφέρονται στο πρώτο βιβλίο της Παλαιάς Διαθήκης, τη *[[Γένεσις|Γένεση]]*. Σύμφωνα με αυτό, ο Νώε ήταν γιος του Λάμεχ και εγγονός του Μαθουσάλα (ε΄ 22-32). Ως ο μοναδικός δίκαιος και ευσεβής άνθρωπος της εποχής του, ο Νώε κατασκεύασε με υπόδειξη του Θεού τη γνωστή ως Κιβωτό του Νώε, μέσα στην οποία διασώθηκε από τον κατακλυσμό, που επέφερε ο Θεός για να τιμωρήσει το ανθρώπινο γένος. Μαζί του διασώθηκαν τα μέλη της οικογένειάς του και από ένα ζευγάρι από κάθε είδος ζώου που υπήρχε πάνω στη Γη. Μόλις σταμάτησε ο κατακλυσμός και η κιβωτός του προσάραξε στην κορυφή του όρους Αραράτ, ο Νώε βγήκε και προσέφερε θυσία ευχαριστίας στον Θεό, αφού έχτισε βωμό. Πρόκειται για τον πρώτο βωμό που αναφέρεται στη Βίβλο. Από τους τρεις γιους του Νώε, τον Σημ, τον Χαμ και τον Ιάφεθ κατάγονται σύμφωνα με τη Βίβλο όλοι οι σημερινοί λαοί της Γης: Από τον Σημ κατάγονται οι σημ-ίτες (Άραβες, Εβραίοι, κλπ.), από τον Ιάφεθ οι Ινδοευρωπαίοι («Άριοι») και από τον Χαμ οι μαύροι κάτοικοι της Αφρικής.

Εκτός από την ιστορία με τον κατακλυσμό, ο Νώε αναφέρεται και ως ο πρώτος αγρότης και πρώτος καλλιεργητής της αμπέλου. Μεθυσμένος αφού ήπιε το κρασί της, αποκοιμήθηκε γυμνός μέσα στη σκηνή του. Ο Χαμ τον είδε γυμνό και ειδοποίησε τους αδελφούς του, οι οποίοι τον κάλυψαν ενώ απέστρεφαν το βλέμμα τους. Εκείνη τη στιγμή ο Νώε ξύπνησε και καταράστηκε τον γιο του Χαμ, τον Χαναάν, με αιώνια δουλεία, ενώ έδωσε την ευλογία του στους Σημ και Ιάφεθ (*Γένεσις* θ΄ 20-27). Αυτή η βιβλική αναφορά χρησιμοποιήθηκε στη χριστιανική εποχή, τον 18ο και 19ο αιώνα στην Αμερική, για να δικαιολογήσει τον θεσμό της δουλείας ειδικά ως προς τους μαύρους, δίνοντάς του μια «βιβλική έγκριση». Μέχρι και το 1964, ο γερουσιαστής Ρόμπερτ Μπερντ της Δυτικής Βιρτζίνια διάβασε το απόσπασμα της ιστορίας του Νώε (υπάρχει στα πρακτικά) στη Γερουσία των ΗΠΑ ως δικαιολόγηση της στάσεώς του ενάντια στην Πράξη των Πολιτικών Δικαιωμάτων του 1964 (Civil Rights Act), καταλήγοντας: «Ο Νώε έκρινε αρμόζον να προβεί σε διακρίσεις κατά των φυλετικών απογόνων του Χαμ.»

Μετά τη σωτηρία του από τον κατακλυσμό, ο Νώε έζησε άλλα 350 χρόνια, και συνολικά απεβίωσε σε ηλικία 950 ετών. Ο Νώε είναι άγιος και της Ορθόδοξης Εκκλησίας, ως «Νώε ο δίκαιος» και η μνήμη του εορτάζεται την Κυριακή των Προπατόρων, αφού ως πρόγονος όλων των ανθρώπων μετά τον κατακλυσμό ήταν και προπάτορας του Ιησού Χριστού.

## Δείτε επίσης
* *[[Γένεσις]]*
* Κατακλυσμός του Νώε

## Παραπομπές


## Εξωτερικοί σύνδεσμοι
* 


Νωε
Νωε
Νωε
Νωε
Κατηγορία:Αγρότες
Νωε
Κατηγορία:Θρυλικοί προγεννήτορες
Ειρήνη Καρρά

Η **Ειρήνη Καρρά** (γενν. Καρδίτσα, 13 Δεκεμβρίου 1986) είναι Ελληνίδα πρώην μοντέλο, εστεμμένη Μις Ελλάς 2006.

## Βιογραφία
Γεννήθηκε στις 13 Δεκεμβρίου του 1986 στην Καρδίτσα. Τον Απρίλιο του 2006, κέρδισε τον τίτλο "Μις Ελλάς" στα καλλιστεία του ΑΝΤ1 και έπειτα εκπροσώπησε την Ελλάδα στο διαγωνισμό Μις Κόσμος που έγινε στη Βαρσοβία στις 30 Σεπτεμβρίου του 2006. Έχει φωτογραφηθεί για τα περιοδικά Status, Maxim, Max, Life and Style, In style, Young, Nitro, Esquire και Shape. Το 2022 έγινε γνωστό ότι ασχολείται επαγγελματικά με τον σχεδιασμό κοσμημάτων.

## Προσωπική ζωή
Τον Ιανουάριο του 2013, παντρεύτηκε με πολιτικό γάμο τον πρώην ποδοσφαιριστή του ΠΑΟΚ, Στέλιο Ηλιάδη. Συνολικά έχουν δύο παιδιά με το πρώτο να το αποκτάνε τον Μάρτιο του 2014, τον γιό τους, Άγγελο.

## Παραπομπές


Κατηγορία:Ελληνίδες μοντέλα
Τουρκάνα

Η λίμνη **Τουρκάνα** (Turkana), γνωστή παλαιότερα ως **Λίμνη Ροδόλφου**, είναι μεγάλη λίμνη της Αφρικής στην Κένυα, με το βόρειο άκρο της στην Αιθιοπία. Η μέση έκτασή της φθάνει τα 6405 τ.χλμ. και είναι η μεγαλύτερη μόνιμη λίμνη στον κόσμο μέσα σε έρημο, και η μεγαλύτερη αλκαλική λίμνη. Το μήκος της φθάνει τα 290 χλμ. και το πλάτος της τα 32, ενώ το μέσο βάθος της τα 30,2 μέτρα και το μέγιστο τα 109 μέτρα. Η μέση επιφάνεια της λίμνης βρίσκεται σε υψόμετρο 360,4 μέτρα πάνω από την επιφάνεια της θάλασσας. Το νερό της λίμνης είναι πόσιμο, αλλά όχι ευχάριστο στη γεύση. Το κλίμα της περιοχής είναι θερμό και ξηρό, και η μόνη απώλεια νερού της λίμνης είναι από εξάτμιση. Η λίμνη είναι γνωστή για τους πολλούς κροκοδείλους της.

Τα Εθνικά Πάρκα Λίμνης Τουρκάνα είναι στον κατάλογο των τοποθεσιών Παγκόσμιας Κληρονομιάς της ΟΥΝΕΣΚΟ.

## Αναφορές
* Encyclopedia Britannica στο λήμμα *Rudolf, Lake.*
* Chambers World Gazeteer, ed. David Munro, W & R Chambers Ltd. & The Press Syndicate of the University of Cambridge, 5th Edition, 1988, ISBN 1085296-200-3 στο λήμμα *Turkana, Lake.*
* In Xenosaga Episode I: Der Wille zur Macht , where the Zohar is located.

Κατηγορία:Λίμνες της Κένυας
Κατηγορία:Αλμυρές λίμνες
Ισοζύγιο πληρωμών

Το **ισοζύγιο εξωτερικών πληρωμών** ή απλούστερα **ισοζύγιο πληρωμών** αφορά τον ειδικό λογαριασμό στον οποίο καταγράφονται το ύψος και η εξελικτική πορεία όλων των οικονομικών συναλλαγών που διατηρεί μια χώρα με άλλες χώρες του κόσμου. Σε αυτό το ισοζύγιο καταγράφεται η εισροή και εκροή κεφαλαίων (εισπράξεων και πληρωμών σε συνάλλαγμα) από προς την εν λόγω χώρα κατά τη διάρκεια μιας ορισμένης χρονικής περιόδου (συνήθως ενός έτους). Για αυτό το λόγο χρησιμοποιείται και ως δείκτης της ζήτησης και προσφοράς του νομίσματος της εν λόγω χώρας. Το ισοζύγιο πληρωμών έχει ιδιαίτερη σημασία για την οικονομία μιας χώρας καθώς κάθε μια συναλλαγή που αυτό περιλαμβάνει επηρεάζει τη διαμόρφωση μεγεθών όπως του εθνικού εισοδήματος και της εθνικής δαπάνης ενώ παράλληλα απεικονίζει τη διεθνή οικονομική θέση της συγκεκριμένης χώρας.

Στο ισοζύγιο πληρωμών περιλαμβάνονται οι εξής κατηγορίες:

# Ισοζύγιο Τρεχουσών Συναλλαγών
## Εμπορικό Ισοζύγιο (Εξαγωγές καυσίμων, πλοίων, εισπράξεις από πώληση λοιπών εμπορευμάτων/παγίων - εισαγωγές καυσίμων, πλοίων, εισπράξεις από πώληση λοιπών εμπορευμάτων/παγίων)
## Ισοζύγιο Υπηρεσιών (Εισπράξεις από ταξιδιωτικό, μεταφορές και λοιπές υπηρεσίες - Πληρωμές από ταξιδιωτικό, μεταφορές και λοιπές υπηρεσίες)
## Ισοζύγιο Εισοδημάτων (Εισπράξεις από αμοιβές, μισθοί, τόκους, μερίσματα, κέρδη -Πληρωμές αμοιβών, μισθών, τόκους μερίσματα, κέρδη)
## Ισοζύγιο Τρεχουσών Μεταβιβάσεων (Εισπράξεις Γενικής Κυβέρνησης (π.χ. μεταβιβάσεις Ε.Ε.) και Λοιπών Τομέων (π.χ. μεταναστευτικά εμβάσματα) - Πληρωμές Γενικής Κυβέρνησης]
# Ισοζύγιο Κεφαλαιακών Μεταβιβάσεων. Περιλαμβάνει κεφαλαιακές μεταβιβάσεις (εισπράξεις - πληρωμές) Γενικής Κυβέρνησης και Λοιπών Τομέων.
# Ισοζύγιο Χρηματοοικονομικών Συναλλαγών
## Άμεσες Επενδύσεις (Κατοίκων στο εξωτερικό (π.χ. ίδρυση επιχείρησης από Έλληνα υπήκοο στην Αίγυπτο)- Μη κατοίκων στην Ελλάδα (π.χ. ίδρυση νέας επιχείρησης από αλλοδαπό υπήκοο)
## Επενδύσεις Χαρτοφυλακίου (Απαιτήσεις - Υποχρεώσεις π.χ. αγορά ομολόγων Ε.Δ. από αλλοδαπό υπήκοο = υποχρέωση)
## Λοιπές Επενδύσεις (Απαιτήσεις - Υποχρεώσεις, όπου εντάσσονται και τα δάνεια της Γενικής Κυβέρνησης)
## Μεταβολή Συναλλαγματικών Διαθεσίμων (Μείωση - Αύξηση)
# Τακτοποιητέα Στοιχεία (των προηγούμενων κατηγοριών - το άθροισμά τους πρέπει να είναι 0)

## Εξωτερικοί σύνδεσμοι

*Eurostat - Statistics Explained: Στατιστικές ισοζυγίου πληρωμών (δεδομένα από τον Νοέμβριο του 2011)

Κατηγορία:Μακροοικονομική
Κατηγορία:Διεθνή χρηματοοικονομικά
Τανγκανίκα (λίμνη)

Η **Τανγκανίκα** είναι μία μεγάλη λίμνη στην κεντρική Αφρική (γεωγρ. συντεταγμένες 2° 20' ως 8° 48' νότιο πλάτος και 29° 5' ως 31° 15' ανατολικό μήκος). Εκτιμάται ότι είναι η τρίτη μεγαλύτερη λίμνη γλυκού νερού στον κόσμο σε όγκο νερού και η δεύτερη σε βάθος, με μέγιστο στα 1.470 μέτρα (και στα δύο την ξεπερνά η Βαϊκάλη). Η έκταση της λίμνης ανέρχεται σε 32.900 τ.χλμ.. Τέσσερις χώρες βρέχονται από την Τανγκανίκα: το Μπουρούντι, η Λαϊκή Δημοκρατία του Κονγκό, η Τανζανία και η Ζάμπια. Όμως η Λαϊκή Δημοκρατία του Κονγκό και η Τανζανία κατέχουν όλη σχεδόν τη λίμνη (45% και 41% αντίστοιχα). Τα νερά της τροφοδοτούν τον ποταμό Κονγκό.

## Παραπομπές


## Εξωτερικοί σύνδεσμοι

* Food and Agriculture Organization of the United Nations 

Κατηγορία:Λίμνες της Δημοκρατίας του Κονγκό
Κατηγορία:Λίμνες της Τανζανίας
Κατηγορία:Συνοριακά τριεθνή σημεία
Κατάλογος τουρνουά αντισφαίρισης

Λίστα τουρνουά Αντισφαίρισης (κατά το 2007):

## ITF
### Τουρνουά Grand Slam

### Πρωταθλήματα χωρών
*Κύπελλο Ντέιβις Davis Cup (αντρών)
*Fed Cup (γυναικών)
*Hopman Cup (μικτό)

## [[Association of Tennis Professionals|ATP Tour]]
### Team Cups
*ARAG World Team Cup, Düsseldorf, Γερμανία

### Άλλα τουρνουά
:TMC: Tennis Masters Cup (Tour Championship)
:AMS: ATP Masters Series
:ISG: International Series Gold
:IS: International Series

## [[Women's Tennis Association|WTA Tour]]
### Tour Championship
*WTA Tour Championships, Μαδρίτη, Ισπανία

### Άλλα τουρνουά

## Τουρνουά επίδειξης
### Αντρών
*AAMI Kooyong Classic, Kooyong, Αυστραλία

### Γυναικών
*Watsons Water Champions Challenge, Χονκ Κονκ, P.R. Κίνα

*
Γεμιστά

thumb|right|250x250px|Ένα πιάτο γεμιστά

**Γεμιστά** λέγονται αυτά τα φαγητά πολλών λαών που αποτελούνται συνήθως από λαχανικά και γέμιση με ρύζι (πολλοί τα αποκαλούν "ορφανά") ή κρέας ή μίγμα των δύο ("παντρεμένα").  Μερικές φορές για γέμισμα χρησιμοποιούνται και θαλασσινά, όπως καλαμάρια ή μύδια, ενώ το ρύζι αντικαθίσταται από πληγούρι ή λαχανικά με κιμά. Μαγειρεύονται κυρίως το καλοκαίρι, καθώς εκείνη την εποχή ωριμάζουν τα λαχανικά που χρησιμοποιούνται, και επειδή είναι ελαφρύ φαγητό μπορεί να καταναλωθεί άνετα σε θερμό καιρό, σαν ζεστό ή κρύο πιάτο.

## Ελλάδα
[thumb|250x250px|Μερίδα κολοκυθοκορφάδες (γεμιστοί ανθοί από [κολοκύθι|κολοκυθάκια) με γιαούρτι.]]

Στην Ελληνική κουζίνα τα γεμιστά φτιάχνονται κυρίως από ντομάτες και πιπεριές, ενώ το πιάτο γαρνίρεται με πατάτες ή κολοκυθανθούς. Αρκετές φορές γεμίζονται μελιτζάνες ή κολοκυθάκια, τα οποία σερβίρονται με αυγολέμονο ή γιαούρτι.

Η γέμιση γίνεται συνήθως με ρύζι ή και κιμά, ντομάτα, κρεμμύδι και μαϊντανό, ενώ σε παραλλαγή της Πολίτικης κουζίνας χρησιμοποιούνται κουκουνάρια, σταφίδες και κανέλα αντί για κιμά. Στην Κρήτη παλιότερα συνηθίζονταν τα γεμιστά με πληγούρι. Σε σύγχρονες παραλλαγές χρησιμοποιείται φέτα ή μπέικον.

Γεμιστά γίνονται επίσης αμπελόφυλλα (γιαπράκια), λαχανόφυλλα (σαρμαδάκια) ή μαρουλόφυλλα, φαγητά τα οποία λέγονται και ντολμάδες από το τουρκικό ρήμα *dolmak* (γεμίζω). Γνωστά είναι επίσης τα γεμιστά κρεμμύδια με κιμά, ενώ γεμίζονται και κυδώνια με αρνίσιο κρέας και κουκουνάρια. Εκτός από λαχανικά δημοφιλές πιάτο είναι και τα γεμιστά καλαμάρια.

Τα γεμιστά μαγειρεύονται και σε άλλες χώρες της Ανατολικής Μεσογείου, όπως η Τουρκία, ο Λίβανος κ.α.

## Φωτοθήκη

## Πηγές


## Εξωτερικοί σύνδεσμοι

;Συνταγές
*Συνταγές με γεμιστά

Κατηγορία:Ελληνική κουζίνα
Κατηγορία:Πολίτικη κουζίνα
Κατηγορία:Τουρκική κουζίνα
Belissima

**Belissima** είναι ο τίτλος τηλενουβέλλας Βραζιλιάνικης παραγωγής που γυρίστηκε στη Βραζιλία και στα ελληνικά νησιά Σαντορίνη και Μήλο, καθώς και στην Αθήνα. Η σειρά προβλήθηκε για πρώτη φορά το καλοκαίρι του 2006 στον Alpha TV με υπότιτλους, σε αντίθεση με τη πλειονότητα των λατινοαμερικάνικων σειρών που προβάλλονται συνήθως μεταγλωττισμένες. Οι τηλεθεάσεις της σειράς (14% στο πρώτο επεισόδιο) δεν ικανοποίησαν τον τηλεοπτικό σταθμό, με αποτέλεσμα να διακόψει την προβολή της στο 25ο επεισόδιο. Η σειρά επανήλθε στον προγραμματισμό του καναλιού στις 12 Φεβρουαρίου του 2008 τα μεσάνυχτα, αυτή τη φορά όμως μεταγλωττισμένη. Ολοκληρώθηκε στις 8 Ιουνίου 2008, και ένα μήνα αργότερα ο σταθμός ξεκίνησε και πάλι να την προβάλλει σε επανάληψη. Τη μετάφραση για τη μεταγλώττιση της σειράς έκανε η Κέλλυ Σαμιώτου.

Κατηγορία:Τηλενουβέλες του TV Globo
Κατηγορία:Βραζιλιάνικες τηλεοπτικές σειρές
Μητροπολίτης Πατρών Κύριλλος Χαιρωνίδης

Ο **Κύριλλος Χαιρωνίδης** διετέλεσε μητροπολίτης Πατρών την χρονική περίοδο 22 Μαΐου 1866-12 Μαρτίου 1874.
## Βιογραφία
Γεννήθηκε στο χωριό Βερσοβά της επαρχίας Αιγιαλείας, σημερινό Χρυσάνθιο Αχαΐας το 1817 ως *Κωνσταντίνος Χαιρωνίδης*'. Από μικρή ηλικία , 12 ετών, πήγε στην Μονή Παμμέγιστων Ταξιαρχών στο Αίγιο όπου το 1836 έγινε μοναχός με το όνομα *Κύριλλος*. Στη συνέχεια,αφού πέρασε τις δύο πρώτες βαθμίδες της ιεροσύνης και έλαβε το οφίκιο του αρχιμανδρίτη, υπηρέτησε ως γραμματέας της Ιεράς Συνόδου και στις 22.5.1866, σε ηλικία 49 ετών, χειροτονήθηκε Αρχιεπίσκοπος Πατρών και Ηλείας.
Η θητεία του στην Μητρόπολη Πατρών και Ήλείας σημαδεύτηκε από τον προσωπικό αγώνα που έκανε για την κατασκευή πτωχοκομείου στην Πάτρα. Ξεκίνησε τις προσπάθειες το 1872 με την σύσταση ενός αδελφάτου και γράφοντας μέλη του όλες τις σημαντικές οικογένειες της εποχής. Παρ όλες τις προσπάθειες του Κύριλλου το χρηματικό ποσό που μαζεύτηκε δεν ήταν επαρκές για την ίδρυση πτωχοκομείου και το θέμα έμεινε στάσιμο. Έτσι ο Κύριλλος αποφάσισε και άφησε στην διαθήκη του το σπίτι του στην διασταύρωση των οδόν Γούναρη και Καραΐσκάκη για να στεγαστή το Πτωχοκομείο Πατρών "Ο Απόστολος Ανδρέας". Την επόμενη χρονιά στις 12 Μαρτίου 1874 ο Κύριλλος πέθανε από πνευμονικό νόσημα. Το 1876 τελικά ιδρύθηκε το πτωχοκομείο και στεγάστηκε αρχικά στο σπίτι που είχε παραχωρήσει ο Κύριλλος. Το 1905 θεμελιώθηκε το δεύτερο οίκημα του Πτωχοκομείου  σε ιδιόκτητο χώρο 12.000 τ.μ. στην Ακτή Δυμαίων 53 και ολοκληρώθηκε με τη συμβολή φιλάνθρωπων πατρινών και τη γενναία επιχορήγηση του Δήμου Πατρέων και εγκαινιάστηκε το 1906 και λειτούργησε μέχρι το Μάϊο του 1989. Το σημερινό τρίτο οίκημα του Ευγηρείου βρίσκεται μέσα σε ιδιόκτητο χώρο 13.212,60 τ.μ. στο "Γεροκομειό" ανατολικά της Ιεράς Μονής και θεμελιώθηκε το έτος 1982, χάριν της γενναιόδωρης προσφοράς της Μεγάλης Ευεργέτιδας Κυρίας Πηνελόπης Θεοδώρου Κωνσταντοπούλου και άρχισε να λειτουργεί επισήμως στις 21 Μαΐου 1989 ως *Κωνσταντινοπούλειος οίκος Ευγηρίας και χρόνιων παθήσεων (τέως Πτωχοκομείο Πατρών "Ο Απόστολος Ανδρέας")* . .

## Πηγές
**Ιστορικό λεξικό Πατρών*, Κ.Ν. Τριανταφύλλου
**Ιστορία του Κωνσταντινοπουλείου οίκου Ευγηρίας*, Ν.Ι. Λυμπέρης

Κυριλλος
Σατράπης

Με τον όρο **σατράπης** αποδόθηκε στην ελληνική γλώσσα η αρχαία περσική λέξη «**''χσαντράπ**»* (*khshatra-pa*). Ο Σατράπης ήταν ο διοικητής της [[σατραπεία|Σατραπείας]], ενός μεγάλου διοικητικού χώρου εντός του Βασιλείου των αρχαίων [[Πέρσες|Περσών]]. Ο χρόνος άσκησης της εξουσίας των διοικητών αυτών ήταν αόριστος. Ο [[Ισοκράτης]] στον *"Πανηγυρικό"* του ονομάζει τον Σατράπη με την ελληνική λέξη *"επίσταθμος"''.

Στα καθήκοντα του Σατράπη προς τον Μεγάλο Βασιλέα, ήταν η στρατολόγηση οπλιτών, στρατιωτικές εκπαιδεύσεις, ετοιμότητα στρατιωτικών μονάδων της περιφέρειάς του, η συγκέντρωση και αποστολή φόρων κλπ. Επίσης ο Σατράπης ασκούσε εντός της Σατραπείας του και δικαστική εξουσία επί αστικών και ποινικών υποθέσεων. Συνήθως οι Σατράπες επιλέγονταν από τα ανώτερα κοινωνικά στρώματα της περιοχής τους. Την εποχή του Μεγάλου Αλεξάνδρου ο θεσμός του σατράπη χρησιμοποίηθηκε στην οργάνωση της ανατολικής αυτοκρατορίας του ενώ την ρωμαϊκή περίοδο χαρακτήριζε τον Αρμένιο κυβερνήτη  του αντίστοιχου κλίματος εντός της ρωμαϊκής αυτοκρατορίας. 

## Έκφραση
Σήμερα με τον όρο "σατράπη" χαρακτηρίζεται κυρίως άτομο που διαχειρίζεται κάποια εξουσία κατά τρόπο όμως έκδηλα αυθαίρετο και καταπιεστικό, π.χ. "αυτός ο εργοδότης είναι σκέτος σατράπης". Με πιο ευρεία έννοια "σατράπης" σημαίνει άτομο αυταρχικό, σκληρό και βίαιο.

## Παραπομπές


## Εξωτερικοί σύνδεσμοι
* Σατράπηδες, σατραπείες και λαοί!..

Κατηγορία:Βασιλικοί τίτλοι
Κατηγορία:Πέρσες
Κατηγορία:Εκφράσεις

Κατηγορία:Περσικοί ηγεμονικοί τίτλοι
Κατηγορία:Αρχαία Περσία
Ελληνικός στόλος του 1897

Η σύνθεση του Ελληνικού στόλου κατά τον Ελληνοτουρκικό πόλεμο του 1897 είχε ως ακολούθως:

* Θωρηκτά: 3, τα Β.Π. Θ/Κ "ΣΠΕΤΣΑΙ", "ΥΔΡΑ" και "ΨΑΡΑ"
* Τορπιλοβόλα: 17, τα με αριθμό 1 έως και 17
* Κανονιοφόροι: 4, τα με γράμματα Α, Β, Γ και Δ
* Ατμομυοδρόμωνες: 4, τα ΑΛΦΕΙΟΣ, ΑΧΕΛΩΟΣ, ΕΥΡΩΤΑΣ και ΠΗΝΕΙΟΣ
* Θωρακοβάρις: 1, το ΒΑΣΙΛΕΥΣ ΓΕΩΡΓΙΟΣ
* Θωρακοδρόμων: 1 το ΒΑΣΙΛΙΣΣΑ ΟΛΓΑ
* Ατμοβάριδες: 2, τα ΑΚΤΙΟΝ και ΑΜΒΡΑΚΙΑ
* Οπλιταγωγά: 4, τα ΘΡΑΚΗ, ΙΩΝΙΑ, ΜΥΚΑΛΗ και ΣΦΑΚΤΗΡΙΑ
* Εύδρομο: 1, το ΝΑΥΑΡΧΟΣ ΜΙΑΟΥΛΗΣ
* Ναρκοθέτιδες: 3, τα ΑΙΓΙΑΛΕΙΑ, ΜΟΝΕΜΒΑΣΙΑ και ΝΑΥΠΛΙΑ
* Τορπιλοφόρο: 1, το ΝΑΥΑΡΧΟΣ ΚΑΝΑΡΗΣ
* Ατμοημιολίες: 3 τα ΑΗΔΩΝ, ΚΙΣΣΑ και ΚΙΧΛΗ και τέλος 
* Ατμοτελωνίδες: 5, τα παράκτια περιπολικά ΠΕΙΡΑΙΕΥΣ, ΚΕΡΚΥΡΑ, ΠΑΤΡΑΙ, ΚΕΦΑΛΛΗΝΙΑ και ΕΡΜΟΥΠΟΛΙΣ

Την εποχή του Ελληνοτουρκικού πολέμου το ελληνικό πολεμικό ναυτικό επάνδρωναν περίπου 3.000 ναύτες και 200 Αξιωματικοί. Ο ελληνικός στόλος ήταν τότε χωρισμένος σε δύο μοίρες, την Ανατολική Μοίρα (Αν.Μ) υπό τον Πλοίαρχο K. Σαχτούρη και την Δυτική Μοίρα (Δ.Μ.) υπό τον Πλοίαρχο Δ. Κριεζή. 

* Οι δύο ατμοβάριδες (τροχήλατα) "ΜΠΟΥΜΠΟΥΛΙΝΑ" και "ΑΜΦΙΤΡΙΤΗ" που είχε αγοράσει εσπευσμένα η ελληνική κυβέρνηση το 1867, η μεν πρώτη δεν έφθασε ποτέ στην Ελλάδα μετά την έκρηξη που σημειώθηκε στο λέβητα και στη συνέχεια βυθίστηκε (17 Νοεμβρίου 1867) στο Λίβερπουλ, ενώ η δεύτερη από το 1892 μέχρι το 1906 ήταν παροπλισμένη και αποτελούσε μόνιμο ναυτώνα στο Ναύσταθμο Σαλαμίνας.

## Πηγές
* Κ. Παϊζη - Παραδέλη "Τα Πλοία του Ελληνικού Πολεμικού Ναυτικού 1830 - 1979"  ΓΕΝ - Αθήνα 1980.

Κατηγορία:Ελληνικό Πολεμικό Ναυτικό
Κατηγορία:Ελληνοτουρκικός πόλεμος (1897)
Κοκέτ

Η **Κοκέτ** (ή Κεκέτ) είναι θεά της αιγυπτιακής μυθολογίας σύζυγος ή πάρεδρος του θεού Κουκ στην Ογδοάδα της Ερμούπολης. Όπως και ο σύζυγός της, ενσαρκώνει το έρεβος, το αρχέγονο χάος. Είναι η θεά της νύχτας, ονομάζεται «εκείνη που φέρει την νύκτα» και ελέγχει εκείνη την ώρα που αντιστοιχεί στο λυκόφως. Αναπαρίσταται συνήθως ως θηλυκή μορφή με κεφαλή ερπετού. Ο Γουόλις Μπατζ την εντάσσει στις εννέα θεότητες που συνοδεύουν τον Άμμωνα Ρα όταν εμφανίζεται με ανθρώπινη μορφή.

Η Κοκέτ ακολουθεί τη μοίρα όλων των θεών της Ογδοάδας. Βασιλεύει μαζί με το σύζυγό της για ένα διάστημα, σύμφωνα με τον μύθο της Ερμούπολης, έως ότου ολοκληρωθεί η δημιουργία και ο χρυσός αιώνας της ανάλογης κοσμογονίας. Κατόπιν πεθαίνει και μεταβαίνει στον Κάτω Κόσμο. Ωστόσο είναι πάντα υπεύθυνη για τη μετάβαση στην νύκτα, όπως ο σύζυγός της είναι υπεύθυνος για τη μετάβαση στην ημέρα. Στα πλαίσια του μυθολογικού συγκρητισμού μπορεί να αναγνωρίσει κανείς στο ζεύγος Κουκ/Κοκέτ τις δύο όψεις της Αφροδίτης, τον Αυγερινό και τον Αποσπερίτη, της ελληνικής παράδοσης.

## Παραπομπές - σημειώσεις


## Βιβλιογραφία

*Budge Wallis E.A., 1969, *The Gods of the Egyptians*, Vol. 2, Dover Publications, New York.
*Ions Veronica 1968, *Egyptian Mythology*, Newnes Books, London.

Κατηγορία:Ογδοάδα της Ερμούπολης
Λυσίμαχος (γιος Πτολεμαίου Β')

Ο **Λυσίμαχος** ήταν ένας πρίγκιπας της Δυναστείας των Πτολεμαίων, η οποία κυβέρνησε την Αίγυπτο καθ’ όλη τη διάρκεια της ελληνιστικής περιόδου. Ήταν γιος του φαραώ Πτολεμαίου Β' του Φιλάδελφου και της Αρσινόης Α', κόρης του Λυσίμαχου, βασιλιά της Θράκης.

Είναι πολύ πιθανόν να κατείχε κάποια κύρια διοικητική θέση σε κάποια επαρχία του Αιγυπτιακού κράτους. Ήταν εν ζωή τόσο κατά τη βασιλεία του αδερφού του, Πτολεμαίου Γ' Ευεργέτη ( 246 – 221 π.Χ. ), αλλά και του ανηψιού του, Πτολεμαίου Δ' του Φιλοπάτορος ( 221 – 204 π.Χ. ). Εκτελέστηκε κατόπιν εντολής του Σωσίβιου, υπουργού και προστάτη του ανήλικου Πτολεμαίου Ε' του Επιφανούς. 

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική Περίοδος

## Παραπομπές


## Πηγές
* Βιογραφία από τον Christopher Bennett .
* Polybius, Histories, xv. 25; Scholium ad Theocriti Idyllia, xvii. 128
* Smith, William, ed. (1870). Dictionary of Greek and Roman Biography and Mythology.
* Smith, William (editor); Dictionary of Greek and Roman Biography and Mythology, "Lysimachus (4)", Boston, (1867)

Κατηγορία:Δυναστεία των Πτολεμαίων
Κατηγορία:Ελληνιστική περίοδος
Κρητικές επιστολές

Με τον τίτλο **Κρητικές επιστολές** (Cretan Letters) δημοσιεύτηκαν σε ιδιαίτερο φυλλάδιο (Οξφόρδη 1898) μια σειρά επιστολών που είχε στείλει ο Άρθουρ Έβανς στην εφημερίδα "Μάντζεστερ Γκάρντιαν" που ως αυτόπτης μάρτυρας των εξελίξεων που συνέβαιναν στη Κρήτη, κατά το τέταρτο ταξίδι του στη Μεγαλόνησο, περιέγραφε τις σημειωθείσες θηριωδίες των Τούρκων σε βάρος των Ελλήνων, τον Φεβρουάριο του 1897..

Συγκεκριμένα ο διάσημος για τα ευρήματα του Μινωικού πολιτισμού και τις αρχαίες γραφές της Κρήτης Άγγλος αρχαιολόγος Έβανς σημείωνε μεταξύ άλλων ειδικά για τις υποκινήσεις των τουρκικών αγριοτήτων ότι κάποιος μιγάς με το όνομα Χαλίλ της φρουράς του Σουλτάνου που είχε πρωτοστατήσει στις σφαγές των Αρμενίων στη Κωνσταντινούπολη είχε φθάσει στη Κρήτη και περιερχόμενος τα χωριά ξεσήκωνε τους Οθωμανούς εν ονόματι του Αλλάχ να επαναλάβουν τα ίδια και κατά των χριστιανών υποτελών του νησιού. Επίσης στη Κρήτη είχαν έρθει και Μουλάδες που απ΄ τα τζαμιά διακήρυτταν τη σφαγή των χριστιανών εν ονόματι πάντα του Σουλτάνου.

Σε παρακάτω σημείο αυτών των επιστολών ο Έβανς επιχειρώντας μια αποτίμηση της εκατέρωθεν αγριότητας του θρησκευτικού μένους των λαών της νήσου επισημαίνει πως θα ήταν πολύ φυσικό να είχε αναπτυχθεί η ίδια μορφή βίας και εκ μέρους των χριστιανών όμως σημειώνει κατηγορηματικά πως όχι! Τέτοια αντίδραση δεν είχε σημειωθεί και μάλιστα στο βαθμό φρικαλεότητας που διέπραξαν οι Τούρκοι στις αρχές του Φεβρουαρίου και ειδικά στα Χανιά όπου άνθρωποι ρίχτηκαν "ολοκαύτωμα" στους φούρνους ζωντανοί βρίσκοντας τον πιο οικτρό θάνατο.

Κατηγορία:Ελληνοτουρκικός πόλεμος (1897)
Κατηγορία:Κρητική Επανάσταση (1895-1898)
Μαυρονέρι

Με το όνομα **Μαυρονέρι** συναντώνται πέντε τοπωνύμια της Ελλάδας:
*Μαυρονέρι Βοιωτίας
*Μαυρονέρι Καρδίτσας
*Μαυρονέρι Θεσπρωτίας
*Μαυρονέρι Κιλκίς

*Μαυρονέρι Πιερίας (ποταμός)

Κατηγορία:Αποσαφηνίσεις ελληνικών τοπωνυμίων
Αρτεσκός

Ο **Αρτεσκός** ή και **Αρτίσκος**, **Μπαμπαεσκί** στη διεθνή και ενίοτε ελληνική βιβλιογραφία () είναι πόλη στην επαρχία Σαράντα Εκκλησιών στην Τουρκία, ευρισκόμενη στην ιστορική περιοχή της Ανατολικής Θράκης. Βρίσκεται στις όχθες του ποταμού Εργίνη, στην θέση του βυζαντινού Βουλγαρόφυγου.

Η πόλη εκείνη έλαβε την ονομασία της από τη νίκη των Βυζαντινών αυτοκρατόρων επί των Βουλγάρων. Μετά την κατάληψή της από τους Τούρκους, ονομάστηκε Μπαμπά Εσκή, που ήταν το όνομα κάποιου Τούρκου Δερβίση. Απελευθερώθηκε από τα ελληνικά στρατεύματα το 1920 και ονομάστηκε *Αρτεσκός* ή *Αρτίσκος*, που σημαίνει «ψωμάκι» ή σιτοβολώνας. Σημειώνεται ότι με το όνομα *Αρτίσκος* ή *Αρδίσκος* αναφέρεται στον Ηρόδοτο ο ποταμός Άρδας.

Το 1922 οι Έλληνες κάτοικοι εγκατέλειψαν τα σπίτια τους και εγκαταστάθηκαν στη Μακεδονία. Όλοι οι Θρακιώτες της Κατερίνης έλκουν την καταγωγή τους από τον Αρτεσκό. Το όνομα της πόλης φέρει και οδός στην πρωτεύουσα της Πιερίας, στο λεγόμενο Συνοικισμό των Θρακών .

## Παραπομπές


## Βιβλιογραφία
*
*
* Ράπτης Γ. Α.: *Κατερίνης Οδώνυμα*, Έκδοση Δήμου Κατερίνης - Όλυμπος Εκδοτική, Κατερίνη 2003

Κατηγορία:Ευρωπαϊκές πόλεις της Τουρκίας
Κατηγορία:Επαρχία του Κιρκλαρελί
Δημήτριος Βακάλης

Ο **Δημήτριος Βακάλης** ή Βακαλόγλου (ή Μπακάλογλου, 1900 - 6 Ιουνίου 1989) ήταν Δήμαρχος Κατερίνης από το 1933 ως το 1934 και από το 1952 ως το 1954.  Η θητεία του συμπίπτει με μία περίοδο που η Πιερία και η υπόλοιπη Ελλάδα προσπάθησαν να ανορθωθούν και να επουλώσουν τα τραύματα του πρόσφατου Εμφυλίου Πολέμου.

## Βιογραφία
Γεννήθηκε το 1900 στα Κούλα της Μικράς Ασίας, έξω από τη Σμύρνη. Ήρθε στην Κατερίνη κατά το 1925 μαζί με άλλους πρόσφυγες και  αργότερα άσκησε το επάγγελμα του παντοπώλη.
Την περίοδο της Κατοχής ήταν παρών στην εκτέλεση του Δημάρχου Ξανθόπουλου, με τον οποίο ήταν στενός φίλος. Ο Βακάλης κατάφερε να ξεφύγει και να σωθεί. 
Ασχολήθηκε ενεργά με την Τοπική Αυτοδιοίκηση, αν και με λίγες γραμματικές γνώσεις.Επί δημαρχίας του κατασκευάστηκε το συντριβάνι στο Δημοτικό Πάρκο και έγιναν διάφορα έργα στην πόλη.
Στις εκλογές του 1956 ήταν υποψήφιος με την ΕΡΕ και ο συνδυασμός συγκέντρωσε 17.845 ψήφους συνολικά. Έτσι ο Βακάλογλου εξελέγη βουλευτής. Λίγο μετά τον τερματισμό της θητείας του,  συνταξιοδοτήθηκε.
Απεβίωσε στην Κατερίνη, τον Ιούνιο του 1989. Ήταν παντρεμένος και απέκτησε 1 γιο και 2 εγγόνια.
Το όνομα του Βακάλη έχει δοθεί σε κεντρικό δρόμο της Κατερίνης. 

## Πηγές

*Ράπτης Γ. Α., Κατερίνης Οδώνυμα, έκδοση Δήμου Κατερίνης, Όλυμπος εκδοτική, Κατερίνη 2003.

Κατηγορία:Βουλευτές Πιερίας
Κατηγορία:Δήμαρχοι Κατερίνης
Παρθένιος Βαρδάκας

Ο **Μητροπολίτης Παρθένιος** (Ιωάννινα, Οκτώβριος 1867 - Κατερίνη, 26 Φεβρουαρίου 1933) ήταν ο πρώτος Μητροπολίτης Κίτρους και Κατερίνης και προηγούμενα Επίσκοπος Κίτρους.

## Βιογραφία
Γεννήθηκε στην Ήπειρο (στα Ιωάννινα) τον Οκτώβριο του 1867 και το κοσμικό του όνομα ήταν **Περικλής Βαρδάκας**. Ανέπτυξε σημαντικό φιλανθρωπικό και πνευματικό έργο, ενώ οργάνωσε και το Μακεδονικό Αγώνα στην περιοχή της Πιερίας, σε συνεργασία με οπλαρχηγούς Μακεδονομάχους, όπως ο Καπετάν Ματαπάς.

Φρόντισε να ιδρύσει ελληνικό σχολείο στην Κατερίνη και αντιμετώπισε με επιτυχία τη ρουμανική προπαγάνδα της εποχής. Εναντίον του Παρθενίου έγιναν τρεις συνολικά δολοφονικές απόπειρες, έργα στρατευμένων Τουρκαλβανών.

Το 1904 ανέλαβε Επίσκοπος Κίτρους. Στις 16 Οκτωβρίου 1912, με την απελευθέρωση της Κατερίνης, έψαλε τη δοξολογία στον Καθεδρικό Ναό Θείας Αναλήψεως και χοροστάτησε στις κηδείες των πεσόντων στην τελευταία μάχη στο Κολοκούρι, του Σβορώνου και του Νίκα. Έγραψε έργα, από τα οποία αντλούμε πληροφορίες για την Ιστορία της Πιερίας.

Ο Παρθένιος πέθανε από συγκοπή καρδιάς στις 26 Φεβρουαρίου 1933 και το όνομά του δόθηκε σε κεντρική οδό της Κατερίνης. Τον διαδέχθηκε στο θρόνο της Μητρόπολης Κίτρους και Κατερίνης ο Κωνσταντίνος Κοϊδάκης.

## Βιβλία
*Περιγραφή κυρίως εννέα ετών τουρκοκρατίας της περιφέρειας Επισκοπής Κίτρους από του 1903-1912, Αθήναι 1918.

## Πηγές
*Ράπτης Γ. Α., *Κατερίνης Οδώνυμα*, έκδοση Δήμου Κατερίνης, Όλυμπος εκδοτική, Κατερίνη 2003.
*http://invenio.lib.auth.gr/record/14725/files/gri-2005-500.pdf
## Εξωτερικοί σύνδεσμοι
*Τζουμέρκας, Παναγιώτης, Ο Επίσκοπος Κίτρους Παρθένιος Βαρδάκας 1904-1933. Ο βίος και η δράση του: συμβολή στην επισκοπική ιστορία του Οικουμενικού Πατριαρχείου στην Μακεδονία, Διδακτορική διατριβή, Αριστοτέλειο Πανεπιστήμιο Θεσσαλονίκης (ΑΠΘ), Σχολή Θεολογική, Τμήμα Ποιμαντικής και Κοινωνικής Θεολογίας, 2004

Κατηγορία:Επίσκοποι Κίτρους
Κατηγορία:Μακεδονομάχοι
Κατηγορία:Μακεδονομάχος-επέκταση
Παρθενιος
Κατηγορία:Επίσκοποι του 20ού αιώνα
Μητροπολίτης Κίτρους, Κατερίνης και Πλαταμώνος Αγαθόνικος

Ο **Αγαθόνικος** (κατά κόσμον **Γεώργιος Φατούρος**, Αίγιο, 6 Μαρτίου 1937 - Κατερίνη, 10 Ιουνίου 2024) ήταν Έλληνας θεολόγος και ιεράρχης, ο οποίος διετέλεσε Μητροπολίτης Κίτρους, Κατερίνης και Πλαταμώνος από το 1985 ως το 2013.

## Βιογραφικά στοιχεία
Ο κατά κόσμον Γεώργιος Φατούρος γεννήθηκε στο Αίγιο στις 6 Μαρτίου 1937. Σπούδασε στη Θεολογική Σχολή του Πανεπιστημίου Αθηνών. 

Το 1960 χειροτονήθηκε διάκονος και το 1964 πρεσβύτερος. Υπηρέτησε ως ιεροκήρυκας στη Μητρόπολη Γόρτυνας και Μεγαλουπόλεως (1964-68), ως καθηγητής στο Ανώτερο Ιερατικό Φροντιστήριο Τήνου (1968-71) και πρώτος διευθυντής στην Επτατάξια Εκκλησιαστική Σχολή Τήνου (μέχρι το 1974) και στη συνέχεια διετέλεσε διευθυντής του γραφείου ιεροκηρύκων και νεότητας της Αρχιεπισκοπής Αθηνών (1974-85). 

Το 1985 εξελέγη μητροπολίτης Κίτρους και Κατερίνης, όπου ανέπτυξε σημαντική πνευματική, κοινωνική και φιλανθρωπική δράση. Συγκεκριμένα, στη μητροπολιτική του περιφέρεια, δημιουργήθηκαν τρία πνευματικά κέντρα, η Βαρνάβειος Εκκλησιαστική Βιβλιοθήκη, που ιδρύθηκε από τον ίδιο στη μνήμη του προκατόχου του Βαρνάβα (Τζωρτζάτου), εκκλησιαστικό φροντιστήριο, δύο γηροκομεία, το συσσίτιο «Άρτος ο επιούσιος», θρησκευτικές υπηρεσίες στους ασθενείς και στον στρατό, σταθμός α΄ βοηθειών και κοινωνικής συμπαράστασης και άλλες κοινωφελείς υπηρεσίες. Έπειτα από ενέργειές του, η Μητρόπολη μετονομάσθηκε σε «Κίτρους, Κατερίνης και Πλαταμώνος». 

Στις 12 Νοεμβρίου 2013, η Ιερά Σύνοδος της Εκκλησίας της Ελλάδος κήρυξε τον θρόνο της Μητροπόλεως σε χηρεία μετά από πόρισμα ειδικής επιτροπής, καθώς ο Μητροπολίτης Αγαθόνικος ήταν σε κώμα και δεν μπορούσε να εκτελέσει τα καθήκοντά του. Το Φεβρουάριο του 2014 εκλέχθηκε μητροπολίτης από την Ιερά Σύνοδο της Ιεραρχίας της Εκκλησίας της Ελλάδος ο Γεώργιος Χρυσοστόμου. Έκτοτε παρέμεινε ασθενών.
 
Απεβίωσε στην Κατερίνη στις 10 Ιουνίου 2024, σε ηλικία 87 ετών, καθηλωμένος και νοσηλευόμενος στον μητροπολιτικό οίκο, έπειτα από πολυετή ασθένεια. Η σορός του ετέθη σε λαϊκό προσκύνημα στον Ιερό Ναό Αναλήψεως στην Κατερίνη, όπου εψάλη η εξόδιος ακολουθία στις 12 Ιουνίου και ενταφιάστηκε στο Β’ Κοιμητήριο Κατερίνης.

## Παραπομπές


## Εξωτερικοί σύνδεσμοι
*Μητρόπολη Κίτρους, Κατερίνης και Πλαταμώνος 
*Επίσημη ιστοσελίδα της Ιεράς Μητροπόλεως Κίτρους, Κατερίνης και Πλαταμώνος

Αγαθονικος
Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα
Ρος Λάβγκροβ

Ο **Ρος Λάβγκροβ** (*Ross Lovegrove*, 1958, Κάρντιφ Ουαλίας) είναι ένας Βρετανός βιομηχανικός σχεδιαστής.

Είναι απόφοιτος του Πολυτεχνείου του Μάντσεστερ το 1980. Τελείωσε τις σπουδές στον σχεδιασμό στο Royal College of Art, στο Λονδίνο, το 1983. Στις αρχές της δεκαετίας του '80 εργάστηκε ως σχεδιαστής για την εταιρία *Frog Design* στο Άλτενσταϊγκ της δυτικής Γερμανίας, για πελάτες όπως την Sony και την Apple. Αργότερα πήγε στο Παρίσι ως σύμβουλος της *Knoll International*, όπου δημιούργησε και το επιτυχημένο σύστημα γραφείου *Allessandri*. 

Τότε, του έγινε πρόταση να συμμετάσχει στο *Atelier de Nimes* μαζί με τον Ζαν Νουβέλ και τον Φιλίπ Σταρκ, δημιουργώντας για τους Cacharel, Louis Vuitton, Hermes και Dupont. Επιστρέφοντας στο Λονδίνο το 1986, είχε ήδη ολοκληρώσει πολλά σχέδια βιομηχανικά, προϊόντων και επίπλων όπως οι: Kartell, Ceccotti, Cappellini, Idee, Moroso, Luceplan, Driade, Peugeot, Apple, Issey Miyake, Vitra, Olympus, Yamagiwa Corp., Tag Heuer, Hackman, Alias, Herman Miller, Japan Airlines και Toyo Ito architects. 

Βραβεύτηκε διεθνώς πολλές φορές για το έργο του, που εκδόθηκε ή εκτέθηκε σε μέρη όπως το Κέντρο Ζωρζ Πομπιντού, Μουσείο Μοντέρνας Τέχνης (Νέα Υόρκη), Μουσείο Γκούγκενχαϊμ (Νέα Υόρκη), AXIS Design Center (Τόκυο), και στο Design Museum του Λονδίνου. Το 1993, ολοκλήρωσε την πρώτη ανεξάρτητη έκθεση του εκεί και βραβεύτηκε με το World Technology Award από το περιοδικό TIME το 2005.

Το 1986, δημιούργησε το δικό του γραφείο με συνεργάτη Τζούλιαν Μπράουν στο Λονδίνο και το 1990 μόνος του το STUDIO X στο Νότινγκ Χιλ. Τα οπτικά σαγηνευτικά και τεχνολογικά πειστικά σχέδιά του, όπως τα Οργανικά μαχαιροπίρουνα (1990), το θερμός (1990) για την εταιρία *Alfi Zitzmann*,  και η ψηφιακή φωτογραφική μηχανή (1996) για την Olympus, είναι εμπνευσμένα από τον φυσικό κόσμο και από την ευρεία αντίληψη του περί εργονομίας, τεχνολογίας των υλικών και τεχνικής κατασκευής καμπύλων.

Ο Λάβγκροβ είναι γνώστης των οικολογικών προβλημάτων της εποχής και πολλές από τις δημιουργίες του, όπως το *Solar Bud*, το ηλιακά τροφοδοτούμενο σύστημα φωτισμού κήπου, για την *Luceplan*, δηλώνουν άμεσα αυτές του τις ανησυχίες. Ακόμη, έχει δουλέψει σε μια πρόταση για ένα δομικά ελαφρύ προϊόν, γνωστό ως Solar Seed, που επίσης βασίζεται στην ηλιακή ενέργεια και είναι εμπνευσμένο από τη φόρμα του κάκτου. Αυτά του τα αντιϋλιστικά και συγχρόνως προοδευτικά προϊόντα ενσαρκώνουν μια νέα οργανική ευαισθησία κι έχουν θέσει τις βάσεις του σχεδιασμού στον 21ο αιώνα.

Το κομψό στυλ με το οποίο σχεδιάζει αποσκευές, λάμπες, κάμερες, προϊόντα γραφείου κι έπιπλα, έχουν ως αποτέλεσμα την αναγνώριση του κι εκτός των συνόρων του βιομηχανικού σχεδιασμού. Είτε πρόκειται για την δημιουργία μιας πολυτελούς συλλογής δερμάτινων τσαντών, είτε για ένα πλαστικό θερμός, η ανθρωπιστική προσέγγιση και η οργανική ευαισθησία του Λάβγκροβ δείχνουν την σχεδιαστική κατεύθυνση του επόμενου αιώνα. Τρανταχτό παράδειγμα το iMac.

## Παραπομπές


## Εξωτερικοί σύνδεσμοι
* 

Κατηγορία:Βρετανοί βιομηχανικοί σχεδιαστές
Κατηγορία:Ουαλοί
Κατηγορία:Σχεδιαστές επίπλων
Μελέτιος Α' Κίτρους

thumb|right|220px|Οι νεομάρτυρες της Θεσσαλονίκης (Ι.Ν.Αγίου Δημητρίου). Στην πρώτη σειρά διακρίνεται ο Άγιος Μελέτιος Α΄.
Ο **Μελέτιος Α΄**  (κατά κόσμον Μελέτιος Κυριακού) ήταν Επίσκοπος Κίτρους από το 1815 έως και τις 18 Μαΐου του 1821, οπότε και μαρτύρησε τη Θεσσαλονίκη, στην αγορά *Καπάνι* μαζί με πολλούς Θεσσαλονικείς. 

## Βιογραφικά στοιχεία
Ο Μελέτιος αναφέρεται στο σχετικό κατάλογο των Επισκόπων και κατά τα χρόνια του μεταφέρθηκε η έδρα της επισκοπής από το Κίτρος στον Κολινδρό. Διακρινόταν για την ευστροφία και την ανδρεία του. Κατά την έναρξη της Ελληνικής Επαναστάσεως του 1821 βρισκόταν στη Θεσσαλονίκη ως τοποτηρητής στη μητρόπολη Θεσσαλονίκης, λόγω της απουσίας του Θεσσαλονίκης Ιωσήφ στην Κωνσταντινούπολη, για την συμμετοχή του στις εργασίες της Ιεράς Συνόδου. Εκεί συνελήφθη από τους Τούρκους και φυλακίστηκε στα υπόγεια του δικαστηρίου. Μαζί του φυλακίστηκαν και οι δημογέροντες Πάικος, Μπαλάνας, Σκανδαλίδης, Τάττης, ο εφημέριος του Αγίου Μηνά Παπαγιάννης, ο Χατζηνικολάου, ο Αργυρόπουλος, ο Αναγνωστάκης, ο Νάκος. Στην εκκλησία του Γρηγορίου Παλαμά είχαν συγκεντρώσει οι Τούρκοι δυο χιλιάδες Έλληνες. Οι περισσότεροι από αυτούς φονεύτηκαν.

Μετά τον μαρτυρικό θάνατο του Πατριάρχου Γρηγορίου του Ε', οι Οθωμανοί θανάτωσαν τον Θεσσαλονίκης Ιωσήφ μαζί με άλλους Αρχιερείς του Θρόνου, όπως τον Δέρκων Γρηγόριο. 

Ο Μελέτιος απαγχονίστηκε και κατακρεουργήθηκε  από τον τουρκικό όχλο στην αγορά *Καπάνι* της Θεσσαλονίκης (σημερινή αγορά Βλάλη).
Μαζί του μαρτύρησαν και οι πρόκριτοι (μέλη της Φιλικής Εταιρείας) Γεώργιος Βλάλης, Χρήστος Μενεξές (επίτροπος του ναού του Αγ. Μηνά), Χριστόδουλος Μπαλάνος, Γεώργιος Πάικος, Στέργιος Πολύδωρος, Αθανάσιος Σκανδαλίδης, Αναστάσιος Γούναρης, Δημήτριος Παππάς, Αναστάσιος Κυδωνιάτης, ο Αργυρός Ταπουχτσής κ.ά., στις 18 Μαΐου.. Σφαγές επίσης έγιναν στην περιοχή της Ροτόντας και στην Πύλη Αξιού. Παρόμοιες σκηνές εκτυλίχθηκαν στο προαύλιο του μητροπολιτικού ναού του Αγίου Γρηγορίου του Παλαμά, όπου είχαν καταφύγει 2.000 Έλληνες και τελικά πολλοί από αυτούς φονεύτηκαν από τον τουρκικό όχλο. Αργότερα, το 1822 στραγγαλίστηκε μετά από πολυήμερη φυλάκιση ο Έλληνας προύχοντας και πρόξενος της Δανίας, Εμμανουήλ Κυριακού.

Η μνήμη του εορτάζεται από την Ορθόδοξη Εκκλησία στις 21 Ιουλίου.

## Παραπομπές


Κατηγορία:Επίσκοποι Κίτρους
Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Κατηγορία:Επίσκοποι του 19ου αιώνα